open-index/open-wikipedia-markdown huggingface dataset:
Holborn (stanica metra)

**Holborn** je je jednou zo staníc londýnskeho metra nachádzajúca sa na Holborn pri križovatke High Holborn a Kingsway v obvode Camden. Obsluhujú ju linky  Piccadilly Line a Central Line. Nachádza sa v tarifnej zóne 1.

## História
Stanicu otvorili 15. decembra 1906 na Great Northern, Piccadilly & Brompton Railway (dnešná Piccadilly Line). Stanica pôvodne niesla meno **Holborn (Kingsway)**.  Počas 30. rokov bola stanica modernizovaná.

## Iné projekty

Kategória:Stanice londýnskeho metra
Kategória:Camden
Camden

**Camden** môže byť:

* miesto:
** v Anglicku:
*** londýnsky obvod, pozri Camden (Londýnsky obvod)
*** Camden Town
** v Austrálii:
*** Camden (Nový Južný Wales)
** v Spojených štátoch amerických:
*** Camden (Alabama)
*** Camden (Arkansas) 
*** Camden (Delaware) 
*** Camden (Illinois) 
*** Camden (Indiana)
*** Camden (Južná Karolína)
*** Camden (Maine)
*** Camden (Michigan)
*** Camden (Minneapolis)
*** Camden (New Jersey) 
*** Camden (New York)
*** Camden (Ohio)
*** Camden (Severná Karolína)
* osobnosť:
** Archie Camden, britský hudobník
** Johnson N. Camden, americký politik
** Peter G. Camden (18011873), primátor St. Louis, Missouri 
** William Camden, anglický historik
* loď:
** USS Camden (AS 6)
** USS Camden (AOE-2)
TEDOM

right|thumb|Autobus TEDOM C12 G

**TEDOM** je česká firma, vyrábajúca motory, stroje, autobusy a poskytujúca služby. Založená bola v roku 1991 a sídli vo Výčapoch pri Třebíči.

## Vznik a vývoj
Po svojom vzniku sa zaoberala výlučne výrobou kongeneračných jednotiek na báze motorov. Postupne rozšírila svoju činnosť aj do ostatných miest (Hořovice, Jablonec nad Nisou), v roku 1994 vznikol holding. V Jablonci nad Nisou vlastní firma od roku 2003 závod po bývalej spoločnosti LIAZ, vďaka čomu je schopná vyrábať vlastné motory a autobusy. Po spoločnostiach Karosa a SOR Libchavy sa tak Tedom stal tretím autobusovým výrobcom v Česku. Prednosťou autobusov sa podľa výrobcu má stať prevádzka na zemný plyn.

## Výrobky
Autobusy:
* TEDOM C12 G (plynová verzia)
* TEDOM C12 D (naftová verzia)
* TEDOM L12 (prímestská low-entry verzia)

V roku 2008 sa vykonal facelift vozidla a odvtedy sa vyrábajú už len takto upravené autobusy

Nákladné automobily:
* Fox (plynová verzia a naftová verzia (označenie G, D))

## Externé odkazy
* Oficiálna stránka

Kategória:Autobusy TEDOM
Kategória:Podniky v Česku
Kategória:Výrobcovia autobusov
Nokia 3510

thumb|Nokia 3510i

**Nokia 3510** je model mobilného telefónu od spoločnosti Nokia pre sieť GSM, uvedený na trh v roku 2002. Bol to prvý mobilný telefón, ktorý sprístupnil internetové služby GPRS pre širokú verejnosť. Rozšírená verzia **Nokia 3510i**, ktorá bola uvedená v rovnakom roku, bola jedným z prvých modelov mobilného telefónu s farebným displejom. Telefón používal používateľské rozhranie série 30 s rozlíšením 96 x 65 bodov. Na rozdiel od modelu Nokia 3310, tento model mal viactlačidlové používateľské rozhranie, podobne ako klasický model Nokia 2100.

GPRS používal na prenos dát a službu WAP. Používatelia si mohli stiahnuť Java aplikácie, obrázky používané ako tapety pozadia a polyfonické zvonenia. Telefón podporuje SMS a MMS správy.

## Iné projekty

Kategória:Mobilné telefóny Nokia
Roberto Carlos da Silva

**Roberto Carlos da Silva Rocha** (* 10. apríl, 1973, Garça, São Paulo), známejší pod menom **Roberto Carlos**, je bývalý brazílsky futbalista, ktorý naposledy hral za ruský klub Anži Machačkala. Carlos bol členom Brazílskeho národného mužstva na troch Majstrovstvách sveta vo futbale, pomohol reprezentácií dostať sa do finále v roku 1998 a vyhrať turnaj v roku 2002.

Roberto Carlos hrával na pozícii ľavého obrancu a bol známy svojou rýchlosťou a tvrdou strelou. Pred príchodom do ruského klubu hrával 11 rokov za Real Madrid a Fenerbahçe SK. V drese Realu dosiahol viaceré úspechy; štyrikrát vyhral ligu, trikrát Ligu majstrov a dvakrát Interkontinentálny pohár. Je tiež jedným z piatich hráčov, ktorí odohrali v Lige majstrov vyše 100 zápasov. 

Roberto Carlos pred časom pripustil, že by sa do Realu Madrid mohol vrátiť. Najnovšie vyjadrenia samotného hráča však hovoria o jeho zotrvaní v Anži, kde bude pokračovať ako funkcionár.

## Referencie

Kategória:Brazílski futbalisti
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Kategória:Hráči Serie A
Kategória:Hráči FC Internazionale Miláno
Kategória:Hráči Real Madrid CF
Kategória:Hráči Fenerbahçe SK
Kategória:Hráči Corinthians
Kategória:Majstri sveta vo futbale
Smartfón

[náhľad|Smartfóny Samsung s operačným systémom [Android]]
[náhľad|[iPhone s operačným systémom IOS]]

**Smartfón** (-kodifikovaný tvar; iné, nekodifikované názvy: **smartphone**, **inteligentný telefón**, nevhodne **chytrý** **telefón**, zriedkavo **múdry telefón**) je mobilný telefón s operačným systémom. Najpoužívanejšími systémami sú Google Android, Apple iOS, ktoré umožňujú, aby bol prístroj vybavený bohatou základnou výbavou aplikácií (funkcií) a neskôr rozšírený o ďalšie. Existujú aj operačné systémy, ktoré sa už takmer nepoužívajú a ich podiel na trhu bol v roku 2016 menej ako 2% a postupne klesá (Microsoft Windows, Symbian alebo PalmOS) a v roku už okrem dvoch prvých uvedených existoval prakticky len Microsoft Windows s podielom menej ako 1% v júli 2019. 

Smartfón slúži na podobné účely ako mobilný telefón (predovšetkým na komunikáciu, GPS a pod.) ale prístup k internetu cez mobilné a WiFi siete umožňuje používanie rôznych ďalších aplikácií, ktoré sa do smartfónu dajú inštalovať cez internet priamo z mobilu na hry, prácu, mobilnú kanceláriu a zábavu.

Telefón Simon od IBM (1994) dokázal prostredníctvom dotykovej obrazovky prijímať mobilné telefónne hovory, odosielať a prijímať faxy a e-maily a zahrňovať niekoľko ďalších aplikácií, ako sú adresár, kalendár, plánovač schôdzok, kalkulačka, hodiny svetového času a poznámkový blok. Simon bol prvý telefón, ktorý bol začlenený do skupiny PDA (osobný digitálny asistent), ktorá predtým obsahovala podobné prístroje ale bez možnosti telefonovať. Termín  "**smart phone**" sa však objavil v tlači až v roku 1995 v spojení s „komunikátorom“ *PhoneWriter* od spoločnosti AT&T. V Európe býva za priekopníčku považovaná Nokia 9000 Communicator z roku 1996. Na rozdiel od bežných (angl. dumb = slovensky hlúpy) telefónov mohla, vďaka operačnému systému, vykonávať viacero funkcií počítača (spracovanie textu, prehliadanie webu, terminál, Telnet, kontakty, poznámky, kalendár, kalkulačka a pod.).

9. januára 2007 Steve Jobs z Apple slávnostne predstavil prvý iPhone v San Franciscu. Prvý iPhone iPhone 2G mal od 5. septembra 2007 zníženú základnú cenu (verzia s 8 GB úložiskom) na 399 US dolárov bez dane, a to ešte s  povinným dvojročným kontraktom s operátorom. Spoločnosť Apple predala miliónty iPhone po piatich dňoch od zlacnenia (74 dňoch po vydaní). iPhonom zmenilo Apple svet telekomunikačných technológií. Prvý iPhone 3G v Česku a na Slovensku bolo možné kúpiť v noci z 21. na 22. augusta 2008.

## Referencie

## Iné projekty


Kategória:Mobilné telefóny
Bebeto

**Bebeto**, vlastným menom **José Roberto Gama de Oliveira**, (* 16. február 1964, Salvador, Brazília) je bývalý brazílsky futbalový útočník, juhoamerický futbalista roka za rok 1989.

Za Brazíliu strelil v 76 zápasoch 42 gólov. Hral na troch majstrovstvách sveta (1990, 1994 a 1998), v roku 1994 získal v drese Brazílie titul majstra sveta.

## Referencie


## Iné projekty

## Externé odkazy
* Stránka brazílskeho mužstva

Kategória:Brazílski futbalisti
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Hráči Sevilla FC
Kategória:Hráči Club de Regatas Vasco da Gama
Kategória:Hráči Botafogo
Kategória:Hráči Deportivo La Coruña
Kategória:Hráči Esporte Clube Vitória
Kategória:Majstri sveta vo futbale
Zoznam pilotovaných vesmírnych letov, 2000 – 2009

:*Pre poznámky, súhrn a externé odkazy, pozri nadradený článok: *'Zoznam pilotovaných vesmírnych letov.**''

Toto je podrobný zoznam **pilotovaných vesmírnych letov od roku 2000 do roku 2009''', zahrňujúci lety k ISS, prvé lety čínskej lode Šen-čou a prvé komerčné lety.


Kategória:Zoznamy kozmických letov
Gabriel Omar Batistuta

**Gabriel Omar Batistuta** (* 1. február, 1969, Reconquista, Argentína), prezývaný *Batigol*, je bývalý argentínsky futbalista, útočník. 

Väčšinu svojej kariéry hral za klub AC Fiorentina v Taliansku, a je ôsmym najlepším strelcom v histórii Serie A s 184 gólmi v 318 zápasoch v rokoch 1991 až 2003. Na medzinárodnej scéne je s 56 gólmi 2. najlepším strelcom národného mužstva a reprezentoval Argentínu na troch Majstrovstvách sveta vo futbale. 

Pelé ho v roku 2004 zaradil medzi 125 najlepších žijúcich futbalistov.

## Reprezentačné zápasy

## Úspechy
* Majster Talianska: 2000-01
* Coppa Italia: 1995-96
* Copa América: 1991, 1993
* Pohár konfederácií FIFA: 1992
* Najlepší strelec Serie A: 1995
* Argentínsky futbalista roka: 1998

## Referencie


## Iné projekty

## Externé odkazy
* Oficiálna stránka
* Karriereeinsatzdaten von Batistuta auf rsssf.com
* Bilanz und Statistik bei FIFA-Turnieren 
* Länderspieleinsatzdaten auf rsssf.com

Kategória:Argentínski futbalisti
Kategória:Hráči AC Fiorentina
Kategória:Hráči AS Rím
Kategória:Hráči FC Internazionale Miláno
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Ariel Ortega

**Ariel Arnaldo Ortega** (* 4. marec 1974, San Martín) je argentínsky futbalista, ktorý v súčasnosti hrá za klub River Plate ako stredopoliar. Jeho prezývka je *El Burrito* ("*Malý oslík*").

Ortegove bývalé kluby sú Fenerbahçe, Parma AC, UC Sampdoria, Valencia CF, a River Plate. 86 zápasov odohral za Argentínske národné futbalové mužstvo, v ktorých strelil 17 gólov. Ortega reprezentoval Argentínu na Majstrovstvách sveta v rokoch 1994, 1998, a 2002. Bol členom strieborného tímu na Olympijských hrách v roku 1996.

## Iné projekty

Kategória:Argentínski futbalisti
Kategória:Hráči Valencia CF
Kategória:Hráči River Plate
Kategória:Hráči UC Sampdoria
Kategória:Hráči Majstrovstiev sveta vo futbale 1994
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Ludwig Boltzmann

**Ludwig Boltzmann** (20. február 1844 Viedeň – 5. september 1906, Terst, Taliansko) bol rakúsky fyzik, zakladateľ štatistickej fyziky.

Narodil sa na viedenskom predmestí Erdberg v rodine daňového úradníka.  Študoval fyziku na univerzite vo Viedni, Heidelbergu a v Berlíne. Roku 1866 získal doktorát a nasledujúce dva roky pracoval ako asistent profesora Josefa Stefana na univerzite vo Viedni. Ako  25 ročný sa stal profesorom matematickej fyziky na univerzite v Grazi (Štajerskom Hradci). Po smrti profesora Stefana sa vrátil do Viedne a tu až do konca života vyučoval fyziku.

Sformuloval *[[Boltzmannovo rozdelenie]]*, ktoré umožňuje spočítať rozdelenie molekúl plynu, ktoré sa stalo dôležitou súčasťou termodynamických výpočtov. Roku 1877 pripojil *[[Boltzmannova konštanta|Boltzmannovu konštantu]]*. Jeho slávna rovnica opisuje schopnosť každého plynu zaujať po čase stav rovnomerne rozdelenej energie.
Ako prvý použil štatistickú metódu pre opis tepelného žiarenia. Roku 1884 odvodil tzv. *[[Stefanov-Boltzmannov zákon]]* opisujúci časť tepelného spektra telies.

Ku koncu života trpel depresiami, trápila ho slepota a silná astma. V  roku 1906 sa v Terste obesil. Je pochovaný vo Viedni.

## Iné projekty

## Zdroj
* 

Kategória:Rakúski fyzici
Kategória:Osobnosti z Viedne
Kategória:Obete samovrážd
Kategória:Členovia Kráľovskej švédskej akadémie vied
Kategória:Absolventi Viedenskej univerzity
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Teoretickí fyzici
Kategória:Vyučujúci na Viedenskej univerzite
Kategória:Vyučujúci na Univerzite v Graze
Kategória:Členovia American Academy of Arts and Sciences
Kategória:Pochovaní na Viedenskom ústrednom cintoríne
Stefanov-Boltzmannov zákon

**Stefanov-Boltzmannov zákon** popisuje celkovú intenzitu žiarenia absolútne čierneho telesa. Bol publikovaný v roku 1879 Ludwigom Boltzmannom a Josefom Stefanom.

## Formulácia zákonu
Stefanov-Boltzmannov zákon dáva do súvisu celkovú intenzitu žiarenia čierneho telesa, označenú *I*,  a jeho termodynamickú teplotu *T* nasledujúcim spôsobom:
:I = \sigma T^4,
pričom \sigma = 5,670400 \cdot 10^{-8}\ \mathrm{W m}^{-2} \mathrm{K}^{-4} je Stefanova-Boltzmannova konštanta. V prípade nedokonalého čierneho telesa (takzvaného šedého telesa) je Stefanov-Boltzmannov zákon modifikovaný pomocou premennej \epsilon vyjadrujúcou emisivitu povrchu šedého telesa. V tomto prípade znie zákon pre vyžarovanie nasledujúco:

:I = \epsilon \sigma T^4.

## Príklady intenzity tepelného žiarenia

## Referencie

## Pozri aj
* Absolútne čierne teleso
* Infračervené žiarenie
* Planckov vyžarovací zákon
* Wienov posuvný zákon
* Slnečná konštanta

## Zdroj
* 

Kategória:Fyzikálne zákony
Kategória:Eponymické termíny vo fyzike
Hernán Jorge Crespo

**Jorge Hernán Crespo** (* 5. júl 1975, Florida, Buenos Aires, Argentína) je argentínsky futbalista, v súčasnosti hráč klubu talianskej Serie A  Parma FC. Počas svojej kariéry pôsobil aj v Premier League v Chelsea a vo viacerých ďalších talianskych kluboch.

Reprezentoval Argentínu na troch Majstrovstvách sveta v rokoch 1998, 2002 a 2006.

## Iné projekty

Kategória:Narodenia v 1975
Kategória:Argentínski futbalisti
Kategória:Hráči River Plate
Kategória:Hráči Parma FC
Kategória:Hráči FC Internazionale Miláno
Kategória:Hráči AC Miláno
Kategória:Hráči SS Lazio
Kategória:Hráči Genoa CFC
Kategória:Hráči Serie A
Kategória:Hráči Chelsea FC
Kategória:Hráči FA Premier League
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Hráči Majstrovstiev sveta vo futbale 2006
Ivan Andrejevič Krylov

**Ivan Andrejevič Krylov** (; * 13. február 1769, Moskva, Ruská ríša – † 21. november 1844, Petrohrad, Ruská ríša) je najznámejší ruský bájkar a pravdepodobne najepigramickejší zo všetkých ruských autorov. Bol bývalý dramatik a novinár, svoj skutočný žáner objavil až vo veku 40 rokov. Zatiaľ čo veľa z jeho prvých bájok vychádzalo voľne z Ezopovych a La Fontainovych bájok, neskôr boli bájky jeho originálnym dielom, často so satirou.

## Životopis
Pochádzal z chudobnej dôstojníckej rodiny. Od ôsmich rokov živil po smrti otca matku a súrodencov z platu kancelárskeho poslíčka. Nikdy nedosiahol vyššie školské vzdelanie, avšak získal široký rozhľad ako samouk. Väčšinu svojho života bol zamestnaný ako knihovník. Písal satirické divadelné hry, založil niekoľko časopisov. Svetovú slávu mu priniesli bájky, ktorých od roku 1809 vytvoril okolo dvoch stoviek. Kritizujú nielen zlé ľudské vlastnosti, ale majú predovšetkým sociálny podtext – nastavujú zrkadlo vtedajšej ruskej spoločnosti, cára nevynímajúc.

## Bájky
Najznámejšie z jeho bájok sú (v zátvorkách sú ponaučenia):
* *Vlk a baránok* (Kto je bohatý, mocný a silný, je vždy pod právom – slabý a chudobný sa spravodlivosti nedovolá.)
* *Orol a sliepka* (U talentovaných ľudí by sme nemali hľadať ich chyby, ale oceniť ich nadanie a ich činy.)
* *Rybí tanec* (Cár sa dal oklamať svojimi úradníkmi a netušil, ako sa naozaj žije jeho poddaným.)
* *Osol* (Malý zlodej a podvodník sa jednoducho prehliadne. Hneď ako zastáva vysoký úrad, je všetkým na očiach a nič mu neprejde.)
* *Mravec* (Čo doma k sláve stačí, svet ešte neomráči.)
* *Statočný osol* (Zbabelci si netrúfnu na toho, kto je práve pri moci. Ak sa však jeho osud zmení, dovolia si na neho i tí najzbabelejší a najhlúpejší.)

## Iné projekty

Kategória:Ruskí spisovatelia
Kategória:Ruskí dramatici
Kategória:Ruskí básnici
Kategória:Osobnosti z Moskvy
Dennis Bergkamp

**Dennis Nicolaas Maria Bergkamp** (* 10. máj 1969  Amsterdam) je bývalý holandský futbalista. Na klubovej úrovni hrával za Ajax, Inter Miláno, Arsenal a tiež bol súčasťou Holandského národného mužstva. Bergkamp odohral väčšinu svojich zápasov na poste podporného útočníka. 

Bergkamp s futbalom začal v rodnom Amsterdame, bol súčasťou mládežníckeho systému Ajaxu. Za seniorský tím debutoval v roku 1986, vtedy klub trénoval Johan Cruijff. Ako náhradník nastúpil vo finále Pohára víťazov pohárov v roku 1987.

Počas ďalšej sezóny si vybojoval miesto v základnej zostave a v nasledujúcich rokoch dosiahol s Ajaxom viaceré úspechy. Vyhral holandskú ligu v roku 1990, Pohár UEFA v roku 1992 a Pohár KNVB v roku 1993. V rokoch 1991 až 1993 bol najlepším strelcom Eredivisie. Získal ocenenie Futbalista roka dvakrát po sebe v rokoch 1992 a 1993.

V lete 1993 sa spolu so spoluhráčom Wimom Jonkom stal novou posilou milánskeho Interu. Aj napriek úspechu v Pohári UEFA jeho pôsobenie v Interi bolo sklamaním. Nevyhovoval mu taliansky defenzívny štýl hry; v 50 zápasoch strelil len 11 gólov.

Po dvoch sezónach v Interi prestúpil do Arsenalu za 7,5 miliónov libier. Bergkamp hrával v útoku s Ianom Wrightom a postupne sa presadzoval. Jeho výkony išli hore po príchode trénera Arséna Wengera v roku 1996.

V roku 2006 oznámil ukončenie aktívnej futbalovej kariéry.

## Iné projekty

Kategória:Osobnosti z Amsterdamu
Kategória:Holandskí futbalisti
Kategória:Hráči Ajax Amsterdam
Kategória:Hráči FC Internazionale Miláno
Kategória:Hráči Arsenal FC
Kategória:Hráči Majstrovstiev Európy vo futbale 1992
Kategória:Hráči Majstrovstiev sveta vo futbale 1994
Kategória:Hráči Majstrovstiev Európy vo futbale 1996
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Frank Rijkaard

**Franklin Edmundo Rijkaard** (* 30. september 1962, Amsterdam) je holandský futbalový tréner a bývalý stredopoliar. Rijkaard hrával za kluby Ajax Amsterdam, Real Zaragoza a AC Miláno, Holandsko reprezentoval 73 krát. Od roku 2003 do mája 2008 bol trénerom katalánskeho klubu FC Barcelona. Jeho matka je Holanďanka a jeho otec je Afro-Surinamčan.

## Referencie

Kategória:Holandskí futbalisti
Kategória:Hráči Ajax Amsterdam
Kategória:Hráči AC Miláno
Kategória:Holandskí futbaloví tréneri
Kategória:Osobnosti z Amsterdamu
Kategória:Holandské osobnosti surinamského pôvodu
Ruud Gullit

**Ruud Gullit** (* 1. september 1962, Amsterdam, Holandsko) je holandský futbalový tréner a bývalý hráč surinamského pôvodu.

Aktívne sa angažoval v hnutí proti rasizmu a keď v roku 1987 získal Zlatú loptu venoval ju Nelsonovi Mandelovi. Pelé ho roku 2004 zaradil medzi 125 najlepších žijúcich futbalistov.

Bol súčasťou víťazného holandského mužstva, ktoré vyhralo Majstrovstvá Európy vo futbale 1988 a bol tiež členom mužstva na Majstrovstvách sveta v 1990. Získal ocenenie Európsky futbalista roka v 1987 a ocenenie Hráč roka World Soccer v rokoch 1987 a 1989. Bol veľmi univerzálny futbalista, schopný hrať na rôznych pozíciach. Naposledy bol trénerom klubu *Los Angeles Galaxy* v Major League Soccer.

## Úspechy
thumb|Ruud Gullit v roku 1988
### Klubové
* 3× víťaz holandskej ligy (1983/1984, 1985/1986,1986/1987)
* 1× víťaz holandského pohára (1984)
* 3× víťaz talianskej ligy (1987/1988, 1991/1992, 1992/1993)
* 1× víťaz talianskeho pohára (1994)
* 1× víťaz anglického pohára (1997)
* 3× víťaz talianskeho superpohára (1988, 1992, 1994)
* 2× víťaz Ligy mistrov (1988/1989, 1989/1990)
* 2× víťaz európskeho superpohára (1989, 1990)
* 2× víťaz Interkontinentálneho pohára (1989, 1990)

### Reprezentačné
* 1× na MS (1990)
* 2× na ME (1988 – zlato, 1992 – bronz)

### Individuálne
* 1× Zlatá lopta (1987)
* člen FIFA 100 
* 2× holandský futbalista roku (1984, 1986)
* 2× najlepší hráč podľa časopisu World Soccer (1987, 1989)
* 1× najlepší športovec Holandska (1987)
* 1× najlepší hráč roku FC Chelsea (1996)
* All Stars Team ME (1988, 1992)

## Referencie


## Iné projekty

## Externé odkazy
* Profil na National Football Teams.com

Kategória:Osobnosti z Amsterdamu
Kategória:Holandskí futbalisti
Kategória:Holandskí futbaloví tréneri
Kategória:Hráči Feyenoord Rotterdam
Kategória:Hráči PSV Eindhoven
Kategória:Hráči UC Sampdoria
Kategória:Hráči AC Miláno
Kategória:Hráči Serie A
Kategória:Hráči Chelsea FC
Kategória:Hráči FA Premier League
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1992
Kategória:Holandské osobnosti surinamského pôvodu
Marco van Basten

**Marco van Basten**, vlastným menom *Marcel van Basten*, niekde nesprávne uvádzaný ako **Marco Van Basten**, (* 31. október 1964, Utrecht, Holandsko) je holandský futbalový tréner. Ako hráč hrával za kluby Ajax a AC Miláno v 80. a 90. rokoch. Je považovaný za jedného z najlepších útočníkov v histórii futbalu, strelil 276 gólov, ale jeho kariéra bola skrátená kvôli zraneniu.

Trikrát získal Zlatú loptu pre najlepšieho futbalistu Európy, v rokoch 1988, 1989 a 1992, a v roku 1992 aj cenu Futbalista roka FIFA.

Pelé ho roku 2004 zaradil medzi 125 najlepších žijúcich futbalistov.

## Referencie

## Iné projekty

## Externé odkazy
* Marco Van Basten na stránke holandskej reprezentácie
* Marco van Basten extensive profile at AC Milan Online
* Marco van Basten dedicated fanpage

Kategória:Holandskí futbalisti
Kategória:Futbaloví útočníci
Kategória:Hráči Ajax Amsterdam
Kategória:Holandskí futbaloví tréneri
Kategória:Hráči AC Miláno
Kategória:Majstri Európy vo futbale
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1988
Kategória:Hráči Majstrovstiev Európy vo futbale 1992
Kategória:Hráči Serie A
Kategória:Držitelia Zlatej lopty
Kategória:Osobnosti z Utrechtu
Louis van Gaal

**Aloysius Paulus Maria van Gaal** (* 8. august 1951, Amsterdam, Holandsko) je bývalý holandský futbalový tréner a futbalista. 

V rokoch 2000 – 2002, 2012 – 2014 a 2021– 2022 bol trénerom holandského národného futbalového mužstva.Viedol holandskú reprezentáciu na Majstrovstvách sveta 2014 v Brazílii, kde Holanďania vyhrali 3:0 v súboji o bronz proti Brazílii.

## Referencie


## Iné projekty

## Externé odkazy
*Oficiálna stránka 
*Profile and stats 
*CV Louis van Gaal 
*Van Gaal: My football philosophy
*Profile and stats on RAFC History

Kategória:Osobnosti z Amsterdamu
Kategória:Holandskí futbalisti
Kategória:Holandskí futbaloví tréneri
Ronald Koeman

**Ronald Koeman** (* 21. marec 1963, Zaandam, Holandsko) je bývalý holandský futbalový obranca a súčasný tréner. Je bratom bývalého trénera Feyenoordu Erwina Koemana a synom bývalého holandského internacionála Martina Koemana.

V rokoch 1987 a 1988 získal sa stal futbalistom roka v Holandsku. V ankete Zlatá lopta, o najlepšieho futbalistu Európy, bol v roku 1988 piaty.

Od roku 2020 trénuje FC Barcelona, s ktorou podpísal dvojročnú zmluvu.

## Referencie


## Iné projekty

## Externé odkazy
* FIFA
* Ronald Koeman profile

Kategória:Holandskí futbalisti
Kategória:Hráči Ajax Amsterdam
Kategória:Hráči PSV Eindhoven
Kategória:Hráči Feyenoord Rotterdam
Kategória:Hráči FC Barcelona
Kategória:Hráči Majstrovstiev Európy vo futbale 1988
Kategória:Hráči Majstrovstiev sveta vo futbale 1990
Kategória:Hráči Majstrovstiev Európy vo futbale 1992
Kategória:Hráči Majstrovstiev sveta vo futbale 1994
Davor Šuker

**Davor Šuker** (* 1. január 1968, Osijek, Chorvátsko) je bývalý chorvátsky futbalista, ktorý je považovaný za jedného z najlepších útočníkov 90. rokov.

Najvýznamnejším momentom v jeho kariére boli Majstrovstvá sveta v roku 1998 vo Francúzsku, kde sa stal najlepším strelcom a získal Zlatú kopačku, keď strelil 6 gólov v siedmich zápasoch, čím dopomohol chorvátskemu mužstvu k tretiemu miestu na ich prvých majstrovstvách. Šuker je tiež rekordém v počte gólov v národnom tíme, strelil ich 45.

Pelé ho v roku 2004 zaradil medzi 125 najlepších žijúcich futbalistov. V ankete Zlatá lopta sa v roku 1998 umiestnil na druhom mieste. Figuruje na zozname UEFA Jubilee 52 Golden Players.

V apríli 2014 bol druhý raz zvolený prezidentom Chorvátskeho futbalového zväzu.

## Referencie


## Iné projekty

## Externé odkazy
* Davor Šuker na National-Football-Teams.com
* Davor Šuker
* What happened to Davor Šuker?
* Oficiálna stránka Šukerovej futbalovej akadémie

Kategória:Juhoslovanskí futbalisti
Kategória:Chorvátski futbalisti
Kategória:Hráči NK Dinamo Záhreb
Kategória:Hráči Sevilla FC
Kategória:Hráči Real Madrid CF
Kategória:Hráči Arsenal FC
Kategória:Hráči West Ham United FC
Kategória:Hráči Majstrovstiev sveta vo futbale 1990
Kategória:Hráči Majstrovstiev sveta vo futbale 1998
Kategória:Hráči Majstrovstiev sveta vo futbale 2002
Kategória:Osobnosti z Osijeku
Laurent Blanc

**Laurent Blanc** (* 19. november 1965, Alès, Francúzsko) je bývalý francúzsky futbalový obranca, strelec prvé zlatého gólu v histórii majstrovstiev sveta vo futbale. Patril k najlepším stredným obrancom v 90. rokoch. Od 8. júna 2007 je trénerom klubu FC Girondins de Bordeaux.

Kategória:Francúzski národní futbalisti
Kategória:Francúzski futbaloví tréneri
Kategória:Hráči Montpellier HSC
Kategória:Hráči SSC Neapol
Kategória:Hráči AS Saint-Étienne
Kategória:Hráči AJ Auxerre
Kategória:Hráči FC Barcelona
Kategória:Hráči FC Internazionale Miláno
Kategória:Hráči Olympique de Marseille
Kategória:Hráči Manchester United FC
Kategória:Hráči Majstrovstiev sveta vo futbale 1998
Kategória:Hráči Majstrovstiev Európy vo futbale 2000
Kategória:Majstri sveta vo futbale
Kategória:Majstri Európy vo futbale
Klaas-Jan Huntelaar

**Dirk Jan Klaas Huntelaar** (* 12. august 1983, Drempt, Holandsko) je holandský futbalista, v súčasnosti hráč Ajax Amsterdam.

Huntelaar hrával v Holandsku za kluby PSV Eindhoven, De Graafschap, AGOVV Apeldoorn, SC Heerenveen a AFC Ajax. V roku 2006 získal ocenenie „Holandský talent roku“ a „Hráč roku“ Ajaxu. Bol súčasťou tímu Holandska do 21 rokov, ktorý vyhral Majstrovstvá Európy 2006, na tomto turnaji bol Huntelaar zároveň najlepším strelcom. Huntelaar bol najlepším strelcom Eredivisie v sezónach 2005-06 a 2007-08.

## Referencie



Kategória:Narodenia 12. augusta
Kategória:Narodenia v 1983
Kategória:Holandskí futbalisti
Kategória:Hráči Ajax Amsterdam
Kategória:Hráči SC Heerenveen
Kategória:Hráči Real Madrid CF
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Iburi (provincia)

**Provincia Iburi** () bola stará japonská provincia na ostrove Hokkaidó, ktorá existovala iba krátko. Zodpovedá  súčasnej podprefektúre Iburi, okresu Jamakoši v podprefektúre Oshima, okresu Abuta v podprefektúre Širibeši, mestám Čitose a Eniwa v podprefektúre Išikari a dedine Šimukappu v podprefektúre Kamikawa.

Provincia Iburi bola vytvorená 15. augusta 1869 s 8 okresmi. V roku 1872 pri sčítaní ľudu mala provincia 6 251 obyvateľov. V roku 1882 boli provincie na Hokkaidó zrušené.

## Okresy
*Jamakoši (山越郡)
*Abuta (虻田郡)
*Usu (有珠郡)
*Muroran (室蘭郡) zrušený 1. februára 1918, keď 4 mestá a dediny boli spojené do Muroran-*ku*
*Joribecu (幌別郡) zrušený 1. augusta 1970, keď sa mesto Noboribecu stalo veľkomestom
*Širaoi (白老郡)
*Júfucu (勇払郡)
*Čitose (千歳郡) zrušený 1. novembra 1970, keď sa mesto Eniwa stalo veľkomestom

Kategória:Staré provincie v Japonsku
Nancy (mesto)

**Nancy** (vyslovuj: nɑ̃si; archaická nemčina: *Nanzig*; luxemburčina: *Nanzeg*) je mesto a obec v departemente Meurthe-et-Moselle, v regióne Grand Est v severovýchodnom Francúzsku.

Nancy je hlavným mestom (*préfecture*) departementu Meurthe-et-Moselle. Mestská oblasť (*[[aire urbaine]]*) mesta Nancy zahŕňa 410 509 obyvateľov (podľa sčítania v roku 1999): z toho 103 602 tých, ktorí žili v meste (podľa odhadov z roku 2004 okolo 105 100 obyvateľov).

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Vzdelanie
* ICN Business School

## Osobnosti

* František Štefan I. Lotrinský (* 1708 – † 1756), cisár
* Mathieu de Dombasle (* 1777 – † 1843), agronóm
* Henri Braconnot (* 1780 – † 1855), chemik a farmaceut
* Grandville (* 1803 – † 1847), kresliar, ilustrátor a karikaturista
* Edmond de Goncourt (* 1822 – † 1896), spisovateľ, kritik, nakladateľ, zakladateľ Prix Goncourt
* Henri Poincaré (* 1854 – † 1912), matematik, fyzik, astronóm a filozof, člen Francúzskej akadémie
* Lucien Febvre (* 1878 – † 1956), historik
* Henri Cartan (* 1904 – † 2008), matematik
* Pierre Schaeffer (* 1910 – † 1995), hudobný skladateľ
* Éric Rohmer (* 1920), filmový kritik, scenárista a režisér
* Virginie Despentes (* 1969), spisovateľka

## Partnerské mestá
*  Cincinnati, USA, 1991
*  Kanazawa, Japonsko, 1973
*  Karlsruhe, Nemecko, 1955
*  Kirjat Šmona, Izrael, 1984
*  Liège, Belgicko, 1954
*  Lublin, Poľsko, 1988
*  Newcastle upon Tyne, Spojené kráľovstvo, 1954
*  Padova, Taliansko, 1964

## Referencie


## Pozri aj
* Zoznam obcí departementu Meurthe-et-Moselle

## Iné projekty

## Externé odkazy
* Oficiálna stránka 
* Fotografie Nancy od Gregora Jacquiereho
* Place Stanislas 


Kategória:Mestá v regióne Grand Est
Kategória:Obce v departemente Meurthe-et-Moselle
Kategória:Sídla na Mosele
Inaba (provincia)

thumb|Mapa japonských provincií so zvýraznenou provinciou Inaba
Provincia **Inaba** () bola stará japonská provincia v oblasti, kde sa v súčasnosti nachádza východná časť prefektúra Tottori. Inaba hraničila s provinciami Harima, Hóki, Mimasaka a Tadžima.

Starobylé hlavné mesto a hradné mesto bolo na území mesta Tottori.

Kategória:Staré provincie v Japonsku
Išikari (provincia)

**Provincia Išikari** () bola stará japonská provincia na ostrove Hokkaidó, ktorá existovala iba krátko. Zodpovedá  súčasnej podprefektúre Išikari bez miest Čitose a Eniwa, celej podprefektúre Sorači a južnej časti podprefektúry Kamikawa mimo dediny Šimukappu.

Provincia Išikari bola vytvorená 15. augusta 1869 s 9 okresmi. V roku 1872 pri sčítaní ľudu mala provincia 6 003 obyvateľov. V roku 1882 boli provincie na Hokkaidó
zrušené.

## Okresy
*Išikari (石狩郡)
*Sapporo (札幌郡) zrušený 1. septembra 1996, keď sa mesto Hirošima stalo veľkomestom Kitahirošima
*Júbari (夕張郡)
*Kabato (樺戸郡)
*Sorači (空知郡)
*Urjú (雨竜郡)
*Kamikawa (上川郡)
*Acuta (厚田郡)
*Hamamasu (浜益郡)

Kategória:Staré provincie v Japonsku
Iwami (provincia)

thumb|Mapa japonských provincií so zvýraznenou provinciou Iwami

Provincia **Iwami** () bola bývalá japonská provincia, na ktorej území sa dnes rozkladá západná časť prefektúry Šimane. Iwami hraničila s provinciami Aki, Bingo, Izumo, Nagato a Suó.

Starobylé provinčné hlavné mesto bolo súčasné mesto Hamada. V období Sengoku to bolo léno klanu Móri zo susednej provincie Aki.

## Pozri aj
*Japonská vojnová loď Iwami
*Tatamigaura
*Iwami Ginzan strieborná baňa

Kategória:Staré provincie v Japonsku
Prériový štýl

[thumb|[Darwin D. Martin House Complex- významná stavba v prérijnom štýle (1903 - 1905).]]

**Prériový štýl** bol architektonický smer konca 19. a začiatku 20. storočia, ktorý bol bežný na stredozápade Spojených štátov. Je americkou odozvou na grécke sochárstvo a minojskú architektúru z Kréty. Samotný Wright toto umenie miloval, no hovoril o ňom že je ľahostajné k používaniu miestnych materiálov. Takisto mu v tomto umení chýbala účelnosť - vyžitie tvarov aj pre nejakú funkciu. Najdokonalejším príkladom prériového štýlu je Robieho dom od F.L.Wrighta v Chicagu.

## Staviteľské znaky tohto štýlu
* široké prahy dverí a voľná priestorová kompozícia (miestnosti voľne prechádzajúce jedna do druhej)
* úhľadná a rozložitá vonkajšia úprava domov, a množstvo okenného priestoru
* presahujúce odkvapy a mierne klesajúce na strechách
* otvorená kompozícia stavieb odzrkadľovala averziu voči uzavretej hranolovej hmote domu (snaha o „rozbitie debny"). 
* Vonkajšia úprava dodáva určitú jednotnosť a plynulosť a širším využívaním okien doslova pozýval prírodu dovnútra
* presahujúce strechy poskytujú úkryt pred vonkajším svetom
* veľký dôraz na súkromie, čo sa prejavuje na vchodoch do domov, ktoré je často ťažké nájsť 
* rodinné teplo v citlivo navrhnutých kozuboch
* kozub je dokonalým symbolom rodinnej súdržnosti
* harmónia v dome je skutočnosťou 
Prériový štýl bol však aj o niečom inom ako len o horizontálnom členení domov. Táto „na zemi lipnúca" vlastnosť ranej rodinnej architektúry odzrkadľovala túžbu spojiť domov a prírodu, ako to bolo aj: 
* chuť zlučovať priestory
* dom sa nikdy nesmie chápať izolovane od vonkajšieho prostredia
* zariadenie v domácnosti sa nemá vnímať oddelene od domu
* používanie miestnych materiálov v ich prírodnom tvare pre exteriér aj interiér domu 
* domy postavené z takýchto materiálov mali na sebe známku autenticity
* organická architektúra

## Predstavitelia

## Iné projekty
 

Kategória:Architektonické štýly
Kategória:Architektúra v USA
Jiří Grossmann

**Jiří Grossmann** môže byť:

* český architekt (1892 – 1957), pozri Jiří Grossmann (architekt) 
* český herec a hudobník (1941 – 1971), pozri Jiří Grossmann (herec) 

Grossmann, Jiří
Nokia 3310

náhľad|Nokia 3310

**Nokia 3310** je dvojpásmový mobilný telefón (GSM 900/1800). Uvedený bol vo štvrtom kvartáli roku 2000, čím nahradil veľmi populárny model Nokia 3210. Predával sa veľmi dobre, stal sa jedným z najúspešnejších mobilných telefónov vôbec, predalo sa 126 miliónov kusov. Bolo uvedených viac variantov, a to **Nokia 3315, 3320, 3330, 3350, 3360, 3390** a **3395**.

Je to kompaktný, ale pomerne ťažký telefón (133 g) obsahujúci monochromatický displej s rozlíšením 84 x 48 bodov. Je to mierne zaoblená pravouhlá jednotka. Modré tlačidlo je hlavné tlačidlo a slúži na výber možnosti, tlačidlo C slúži ako tlačidlo späť. Tlačidlá hore a dolu sa používajú na navigáciu v menu. Vypínač je na hornej strane.

V roku 2017 spoločnosť HMD Global (súčasný vlastník Nokie) uviedla na trh modernizovanú 3310-tku.

## Fyzické parametre
Telefón má vonkajšie fyzické rozmery 113×48×22 mm a jeho hmotnosť bez SIM karty je 133 g. Jedná sa o telefón klasickej konštrukcie.

## Displej
Jedná sa o monochromatický grafický displej v tvare obdĺžnika, ktorý má rozlíšenie 84x48 bodov a rozmery 33x19 mm, jeho parametre sú tak rovnaké ako u predchodcu 3210. Rovnako tak zobrazí pri čítaní a písaní SMS 4 riadky, jeho podsvietenie je tiež rovnaké – tvorené zelenožltými diódami. Tento prvok je tak úplne zhodný s predošlím modelom.

## Batéria
Model 3310 je štandardne vybavený batériou typu NiMH. Udávaná hodnota pre pohotovostný režim je 260 h a maximálny udávaný hovorový čas je 270 minút.

## Funkčná výbava
Pamäť na SMS alebo telefónne čísla stále chýbala, za to ale tento model priniesol do tejto kategórie vibračné vyzváňanie alebo napríklad rýchle vytáčanie až ôsmich čísiel. Nová bola tiež funkcia SMS chatu, ktorý sa ale príliš neujal, cena jednej správy v rámci chatu bola účtovaná ako štandardná SMS. Zatraktivnené boli hry a pribudla funkcia pripomienok, ktoré umožňovali pripomenúť až desať udalostí v zadaný čas. Telefón bol duálny – podporoval GSM pásma ako 900, tak 1800 MHz.

## Referencie

## Iné projekty

## Externé odkazy
* Podpora Nokia 3310 – nokia.cz (po česky)
* Mobil roku 2000: vyhodnocení ankety – idnes.cz (po česky)
* Nokia 3310,záložka v katalogu mobilů  – www.mobilmania.cz (po česky)

## Zdroj
* 

3310
Zoznam nepilotovaných letov na Medzinárodnú vesmírnu stanicu

Toto je **zoznam nepilotovaných letov na [[Medzinárodná vesmírna stanica|Medzinárodnú vesmírnu stanicu]]**. Lety s časťami stanice sú vyznačené **hrubo**.

## Referencie

## Pozri aj

* Medzinárodná vesmírna stanica
* Zoznam pilotovaných letov na Medzinárodnú vesmírnu stanicu
* Zoznam výstupov do otvoreného vesmíru z Medzinárodnej vesmírnej stanice



Kategória:Medzinárodná vesmírna stanica
Nepilotované lety na ISS
Internát

**Internát** je v širšom zmysle zariadenie na kolektívne ubytovanie, stravovanie a (spravidla aj) výchovu žiakov, študentov či podobných chovancov, t. j. v súčasnosti školský internát (vrátane toho, čo sa staršie nazývalo domov mládeže), študentský domov (t.j. vysokoškolský internát), detský domov alebo špeciálne výchovné zariadenie a historicky aj napr. internátna stredná škola pre pracujúcich, penzionát, konvikt, kolégium, seminár, alumnát a pod.. Toto širšie ponímanie niekedy zahŕňa aj zariadenie na kolektívne ubytovanie pracujúceho dorastu alebo robotníkov (a často nezahŕňa študentské domovy). V užšom zmysle sa výrazom internát označuje len školský internát (okrem internátu materskej školy) a študentský domov. Slovo internát má aj ďalšie, ešte užšie významy, tie sú uvedené na rozlišovacej stránke.

## Zdroje

Kategória:Školské internáty
Formalizmus

**Formalizmus** môže byť:
*v umení, filozofii a podobne: 
**všeobecne: dávanie prednosti forme pred obsahom, odtŕhanie formy od obsahu
**vo filozofii: jednostranné chápanie a zveličovanie formy odtrhnuto od obsahu, pozri formalizmus (filozofia)
**v etike: nadraďovanie formálnych vzťahov nad obsah spoločenskej morálky, pozri formalizmus (etika)
**v umení od konca 19. storočia: pozri formalizmus (umenie)
**v literatúre: 
***tendencia, pri ktorej sa jazykový materiál stáva sám o sebe predmetom tvorenia, pozri formalizmus (literatúra)
***literárnovedná škola v Rusku 1915-1920, synonymum: ruský formalizmus, pozri formalizmus (ruská literatúra)
*v pedagogike: zdôrazňovanie vonkajšieho prejavu pred pochopením obsahu; mechanické zapamätanie učiva bez jeho pochopenia a bez schopnosti jeho praktickej aplikácie, pozri formalizmus (pedagogika)
*v logike: 
**smer chápajúci logické výrazy iba ako súbor značiek, pozri formalizmus (smer v logike)
**jeden z kalkulov umožňujúcich operácie s objektami nahradiť operáciami so znakmi, pozri formalizmus (kalkul)
*v matematike a fyzike: jeden zo spôsobov spájania matematických symbolov a operácií s nimi, pozri formalizmus (matematika)
*v práve: nepružné lipnutie na paragrafoch a zákonoch
*prepiate lipnutie na forme, obradnosť

**Formalista** je stúpenec formalizmu.

## Pozri aj
*chovateľský formalizmus
Viktor Petrovič Savinych

**Viktor Petrovič Savinych** (; * 7. marec 1940, Beriozkiny) je bývalý sovietsky kozmonaut. Roku 1981 sa zúčastnil na lete kozmickej lode Sojuz T-4, absolvoval pobyt v orbitálnej stanici Saľut 6. V roku 1985 bol letovým inžinierom misie Sojuz T-13 s dlhodobým pobytom na stanici Saľut 7 a v roku 1988 letovým inžinierom misie Sojuz TM-5 s pobytom na stanici Mir.

## Život
Jeho otec bojoval počas celej vojny a po nej celá rodina vrátane malého Viktora pracovala v kolchoze. S úspechom dokončil desaťročnú školu a nastúpil na permské technické učilište so zameraním na železnicu. Na jedlo si musel privyrábať nočnými brigádami. Potom nastúpil na zúrodňovacie práce na celinách, jazdil traktorom aj na kombajne. Vojenskú uniformu obliekol, až keď získal diplom technika. Najprv pracoval u topografov a neskôr u železničného vojska. Naučil sa stavať vlečky v močariskách tajgy. Potom začal študovat na moskovskom inštitúte inženierskej geodézie , leteckého snímkovania a kartografie. V roku 1957 obhájil diplomovú prácu a nastúpil do konštrukčnej kancelárie. V roku 1978 sa ocitl medzi kandidátmi na kozmonautov. Do vesmíru odštartoval o dva roky neskôr ako stý kozmonaut. Letel na Sojuze T-4 s Kovaľonokom, spojili sa so Saľutom 6 a v rámci programu Interkozmos tu spolupracovali s medzinárodnými posádkami. Na Zem sa obaja vrátili o 2,5 mesiaca s vedomím, že boli na Saľute 6 poslední. O štyri roky neskôr štartoval po druhýkrát na Sojuze T-13 s Džabenikovom , aby pracovali ako štvrtá základná posádka na orbitálnej stanici Saľut 7 viac ako päť mesiacov. Dole sa vrátil v inej lodi, Sojuze T-14. Od 1. decembra 1978 do 9. februára 1989 bol civilným inžinierom v NPO Energija. Naposledy letel v roku 1988, a to v lodi Sojuz TM-5, v posádke mal bulharského kozmonauta A. Alexandrova, časť z deväťdennej cesty strávili na orbitálnej stanici Mir. Na Zem sa vrátil v lodi TM-4.  Vo vesmíre strávil 252 dní.

Viktor Savinych bol dvakrát ocenený titulom Hrdina Sovietskeho zväzu (26. mája 1981 a 20. decembra 1985).

## Zdroje

Kategória:Sovietski kozmonauti
Kategória:Hrdinovia Sovietskeho zväzu
Kategória:Nositelia Radu Stará planina
Jurij Vasilievič Malyšev

**Jurij Vasilievič Malyšev** () (* 27. august 1941, Nikolajevsk – † 8. november 1999, Hviezdne mestečko) bol sovietsky kozmonaut. Roku 1980 veliteľ prvej posádky na zdokonalenom type kozmickej lode Sojuz T-2; roku 1984 veliteľ kozmickej lode Sojuz T-11 (pobyt v kozmickej stanici Saľut 7; sovietsko-indický program).

Kategória:Narodenia v 1941
Kategória:Úmrtia v 1999
Kategória:Sovietski kozmonauti
Kategória:Sovietski letci
Kategória:Hrdinovia Sovietskeho zväzu
Valerij Nikolajevič Kubasov

**Valerij Nikolajevič Kubasov** (, * 7. január 1935, Viazniki, Ruská SFSR, ZSSR – † 19. február 2014, Moskva, Rusko) bol sovietsky kozmonaut a konštruktér. Absolvoval lety v kozmických lodiach Sojuz 6 (1969, skupinový let 3 lodí), Sojuz 19 (1975, Sojuz-Apollo) a Sojuz 36 (1980, spolu s B. Farkasom, program Interkozmos).  

## Životopis
Po ukončení strednej školy odišiel študovať na MAI - Moskovskú vysokú školu leteckú. Po jej absolvovaní v roku 1957 sa dostal do skupiny konštruktérov na OKB-1 (dnešná RKK Energija), ktorí sa zaoberali kozmickou technikou. Potom získal hodnosť kandidáta vied. V roku 1964 bol v skupine inžinierov z ktorých sa vyberal kandidát pre posádku Voschodu 1. V roku 1966 vznikol tím zložený z odborníkov rôznych oblastí, ktorý pripravoval kozmické lety. Tu sa stretol s radom neskorších kozmonautov a spolu s nimi sa dostal i do výcvikového tábora. Mal letieť na Sojuze 11, ale pre podozrenie na tuberkulózu neletel. Pri výcviku na druhú misiu bol v USA. 

Bol ženatý, otec dcéry a syna.

## Referencie

## Externé odkazy
* Informácie na kosmo.cz
* Biografia v encyklopedii SPACE 40
* Let Sojuz-Apollo na stránkách InAstroNovin 

## Zdroj

Kategória:Sovietski kozmonauti
Kategória:Ruskí kozmonauti
Kategória:Apollo-Sojuz
Kategória:Hrdinovia Sovietskeho zväzu
Špageta

náhľad|Uvarené špagety
thumb|Špagety pri varení
[náhľad|Čerstvé spaghettoni z [Apúlia|Apúlie]]
thumb|Špagety s paradajkovou omáčkou a syrom

**Špageta** (z tal. *spaghetto*, mn. č. *spaghetti*) je cestovina tenkého a podlhovastého tvaru, zvyčajne  hrubá a  dlhá v nevarenom stave. Existuje viac druhov špagiet podľa hrúbky. Spravidla sa konzumujú špagety s hrúbkou , existujú však aj , tzv. *cappellini* (vlásočky) a aj hrubšia . Zo špagiet sa ďalej vyvinuli ďalšie cestovinové druhy, ktoré sa konzumujú s omáčkami, aké sa používajú aj na špagety (napr. *penne rigate*, alebo *tagliatelle*). Existujú i špagety s dierkou (*bucatini*).

Špagety sa v predajniach potravín zvyčajne predávajú v baleniach o hmotnosti približne 500 g. Pripravujú sa varením v slanej vode, doba varenia je podľa druhu špagiet približne 5 až 10 minút. 

Pri príprave omáčky na špagety urobíme základ na olivovom oleji a cesnaku, alebo cibuli. Cesnak a cibuľa nesmú byť v jednej omáčke. Na väčšinu druhov omáčok sa dáva strúhaný syr parmezán (*parmigiano*), na cestoviny druhu *amatriciana* by sa mal dávať strúhaný ovčí syr.

Najznámejšie talianske omáčky na špagety sú:
* *Arrabbiata* (nahnevaná) – je to paradajková pikantná omáčka
* *Aglio olio e peperoncino* (cesnak, olej a štipľavá paprička)
* *Marinara* (námornícke) – paradajková omáčka s petržlenom
* *Ragù Bolognese* (Bolonské ragú) – paradajková omáčka a mleté mäso
* *Amatriciana* – paradajková omáčka a slanina
* *[[Carbonara]]* – s vajcovou omáčkou
* *Al pesto* – s bylinkovou omáčkou pripravenou z čerstvej bazalky, píniových orieškov a olivového oleja
* *Con basilico* – s paradajkovou omáčkou a bazalkou
* *[[Spaghetti alla Nerano|Alla Nerano]]* – s vyprážanou cuketou, provolone del Monaco, parmezánu, extra panenského olivového oleja, cesnaku, čierneho korenia, bazalky a soli

Existujú aj špagety s fazuľou, ktoré sú obľúbené hlavne v Neapole a netradičné *[[spaghetti all'assassina|all'assassina]]* pochádzajúce z Bari.

Špagety sa niekedy využívajú k iným účelom, napríklad počas súťaží v stavaní mostov z neuvarených špagiet.

## Poznámky


## Pozri aj
*bolonské špagety

## Iné projekty

 

Kategória:Talianska kuchyňa
Kategória:Cestoviny
Kategória:Špagety
Maxwell Montes

**Maxwell Montes** (**Maxwellovo pohorie** alebo **pohorie Maxwell**) je horské pásmo na severnej pologuli Venuše. Nachádza sa v ňom aj najvyšší bod Venuše, ktorý siaha vyše 10 kilometrov (podľa iných zdrojov 8 až ) nad úroveň okolitých nížin a  nad priemerný povrch Venuše. Pohorie je dlhé  a je súčasťou rozsiahlej vysočiny *[[Ishtar Terra]]*.

Pohorie je okrem výšky výnimočné tým, že ako jeden z mála útvarov na Venuši nemá ženské meno, ale je pomenované podľa význačného fyzika J. C. Maxwella. 

Na východe horstvo klesá k oblasti *[[Fortuna Tessera]]*, jeho západné časti sú komplexom hrebeňov a brázd. Sú mimoriadne strmé, údaje zo sondy Magellan odhalili, že juhozápadné úbočie má sklon 35°. Pohorie vzniklo pravdepodobne kolíziou dvoch kontinentálnych blokov podobne ako Himaláje. Stláčanie a praskanie kôry dvoch blokov napokon vyústilo do vrásnenia a prešmyku platní. 

Na východnom svahu Maxwell Montes sa nachádza dvojitý kráter. Jeho vonkajšia časť má priemer  a hĺbku , vnútorný kráter má priemer  a je hlboký , celý komplex je s najväčšou pravdepodobnosťou vulkanického pôvodu.

Kategória:Pohoria na Venuši
Elizabeth Jane Weston

**Elizabeth Jane Weston** (česky **Alžběta Johana Vestonie**) (* 2. november 1581, Chipping Norton, Anglicko – † 23. november 1612, Praha, Česko), bola latinsky píšuca poetka anglického pôvodu, žijúca v Čechách, predstaviteľka tzv. *neolatinskej poézie*. Je považovaná za prvú autorku pôsobiacu na území Česka. 

## Život a tvorba

Narodila sa v mestečku Chipping Norton v anglickom grófstve Oxfordshire ako druhé dieťa Johna Westona a Joane Cowperovej. Otec jej zomrel, keď nemala ani rok. Matka sa čoskoro na to vydala za alchymistu írskeho pôvodu Edwarda Kelleyho a novomanželia sa presťahovali do Čiech, kde Kelley pôsobil na dvore Rudolfa II.. Elizabeth a jej starší brat John Francis sa zanedlho presťahovali za matkou do Čiech. Nevlastný otec zaistil obom deťom vynikajúce vzdelanie. Elizabeth údajne hovorila plynulo česky, anglicky, nemecky, taliansky a latinsky. Keď Kelley upadol u cisára v nemilosť a krátko na to v roku 1597 zomrel, finančná situácia rodiny sa zhoršila. Brat, ktorý študoval v Ingolstadte, sa netešil dobrému zdraviu a zomrel v roku 1600. 

Elizabeth rozosielala prosebné listy vplyvným ľuďom v snahe získať pre seba a matku finančnú podporu. Jej tvorbu si všimol sliezsky básnik Georg Martinius von Baldhoven a v roku 1602 jej vydal prvú zbierku latinských básní *Poemata* v dvoch zväzkoch. O šesť rokov neskôr jej vyšla druhá zbierka *Parthenica*. Obsahuje okrem iného i verše venované dobrodincovi, právnikovi menom Johannes Leo. V roku 1603 sa za neho Elizabeth vydala a postupne mu porodila tri dcéry a štyroch synov, tí však zomreli v útlom detstve. Elizabeth sama zomrela, zrejme na následky častých pôrodov, ako 31-ročná, v roku 1612, a bola pochovaná v kostole sv. Tomáša na Malej Strane v Prahe. 

## Dielo
* 1602 - *Poemata*
* 1608 - *Parthenica*

## Iné projekty

Kategória:Českí básnici
Kategória:Českí spisovatelia
Kategória:Narodenia v 1581
Kategória:Úmrtia v 1612
Nokia 5510

right|thumb|Nokia 5510

**Nokia 5510** je mobilný telefón spoločnosti Nokia generácie 2G. Okrem toho, že dokáže prehrávať hudbu, mnoho parametrov má podobných alebo rovnakých ako jeho predchodca, Nokia 3310. Navyše má 64 MB pamäte na uloženie hudby vo formáte AAC .lse. Obsahuje plnú klávesnicu typu QWERTY a monochromatický displej s rozlíšením 84 x 48 bodov. Je to nasledovník modelu Nokia 3300.

Má veľa vlastností ako predchádzajúci model Nokia 3310, napríklad vstavanú kalkulačku, stopky a pripomienkovač. Má aj rovnaké hry, a to Snake II, Space Impact, Bumper, Bantumi a Pairs II. Okrem toho má možnosť prehrávať digitálnu hudbu, ktorú je možné nahrať cez USB port vo formátoch MP3 alebo AAC a tiež disponuje FM rádiom.

## Iné projekty

Kategória:Mobilné telefóny Nokia